STATUTUL

 ASOCIAŢIEI DE DEZVOLTARE INTERCOMUNITARĂ DE UTILITĂŢI PUBLICE PENTRU SERVICIUL DE TRANSPORT PUBLIC

,,ASOCIAŢIA DE DEZVOLTARE INTERCOMUNITARĂ TRANSPORT PUBLIC EFORIE-TECHIRGHIOL”

Asociaţii:

1.**Unitatea Administrativ –Teritorială Oraşul Eforie** prin ………….., cu sediul în str. nr. reprezentat de …., legal împuternicit în acest scop prin hotărârea Consilului Local nr. 87 din 30.05.2023;

2**. Unitatea Administrativ-Teritorială Oraşul Techirghiol** prin………….. cu sediul în str. nr. reprezentat de …., legal împuternicit în acest scop prin hotărârea Consilului Local nr. 91 din 29.05.2023;

denumiţi colectiv *asociaţi* şi individual *asociatul* ***,*** ne exprimăm voinţa de a coopera şi de a ne ascocia în conformitate cu prevederile O.U.G. nr.57/2019 privind Codul Administrativ, cu modificiările şi completările ulterioare, ale Legii serviciilor comunitare de utilităţi publice nr.51/2006, republicată, cu modificările şi completările ulterioare, ale Legii nr.92/2007 a serviciilor de transport public local, cu modificările şi completările ulterioare, precum şi ale Ordonanţei Guvernului nr.26/2000 cu privire la asociaţii şi fundaţii, aprobată cu modificări şi completări prin Legea nr. 246/2005 şi Legea nr. 276/2020, în cadrul Asociaţei de dezvoltare intercomunitară de utilităţi publice pentru serviciul de transport public local ,,Asociaţia de dezvoltare intercomunitară transport public Eforie-Techirghiol” (denumită în continuare Asociaţia), persoană juridică de drept privat, cu statut de utilitate publică, în scopurile prevăzute la art.4 din prezentul statut.

**CAPITOLUL I**

**DENUMIREA, SEDIU ŞI DURATA ASOCIAŢIEI**

**Art.1.** (1).Denumirea Asociaţiei este ,, Asociaţia de dezvoltare intercomunitară transport public Eforie-Techirghiol”, conform dovezii privind disponibilitatea denumirii nr. 207993 din 18.08.2023, eliberată de Ministerul Justiţiei.

(2). Asociaţia va avea ştampilă şi însemne proprii.

**Art.2. (**1). Sediul ,,Asociaţiei de dezvoltare intercomunitară transport public Eforie-Techirghiol” este în România, oraş…………………….

(2).Sediul Asociaţiei va putea fi schimbat în orice altă locaţie aflată pe raza unităţilor administrativ-teritoriale membre, în baza unei decizii a Consilului Director care se aduce la cunoştinţă Adunării Generale a Asociaţiei cu respectarea prevederilor legale aferente.

**Art.3.** Asociaţia este constituită pe o durată nedeterminată, începând cu data înscrierii sale în Registrul Asociaţiilor şi Fundaţiilor aflat la grefa instanţei de judecată competentă.

**CAPITOLUL II**

**VOINŢA DE ASOCIERE, SCOPUL ŞI OBIECTIVELE ASOCIAŢIEI**

**Art.4.** (1). Prin semnarea prezentului Statut, asociaţii îşi exprimă voinţa de a se asocia în cadrul ,,Asociaţiei de dezvoltare intercomunitară transport public Eforie-Techirghiol” constituită în scopul înființării, organizării, reglementării, exploatării, monitorizării şi gestionării în comun a serviciului public de transport local, (denumit în continuare Serviciul) pe raza de competenţă a unităților administrativ-teritoriale membre, dar şi realizarea în comun a unor proiecte de investiţii publice de interes zonal sau regional, destinate înfiinţării, modernizării şi/sau dezvoltării, după caz, a sistemelor de utilităţi publice aferente Serviciului pe baza strategiei de dezvoltare a acestuia.

(2). Asociația este mandatată prin hotărâri ale autorităților deliberative ale Asociaților să exercite, în numele și pe seama acestora, dreptul de a delega gestiunea Serviciului, transferată în responsabilitatea ei, inclusiv de a administra și exploata din domeniul public și/sau privat al unităților administrativ-teritoriale membre care alcătuiesc, sisteme de utilități publice aferente scopului acesteia.

(3).Forma de gestiune a Serviciului va fi gestiunea delegată, care se va realiza, în baza unui/mai multor contract/contracte de delegare a gestiunii denumit în continuare Contract de delegare atribuit unui operator, conform prevederilor Legii nr. 51/2006, republicată, cu modificările şi completările ulterioare și ale legilor speciale aplicabile.

(4). Asociaţia va încheia un contract de dare în administrare sau contract de delegare a gestiunii pentru serviciul de transport public local de persoane prin curse regulate efectuat cu atutobuze sau microbuze în baza hotărârii Adunării Generale a Asociaţilor. În cazul serviciului de transport public local de persoane prin curse regulate efectuat cu autobuze sau microbuze, Asociaţia va încheia contracte de delegare a gestiunii serviciului pentru un singur traseu sau grupe de trasee distinct, în funcţie de hotărârea Adunării Generale a Asociaţilor.

(5).Schimbarea scopului Asociației se va putea face numai de către membri fondatori și numai dacă acesta a fost realizat în totalitate sau în parte, ori acesta nu mai poate fi realizat.

(6). Asociații declară că interesul comun ce stă la baza constituirii Asociației este interesul general al locuitorilor de pe raza unităților administrativ-teritoriale membre pentru îmbunătățirea calității Serviciului, în condițiile unor tarife şi/sau taxe care să respecte limitele de suportabilitate ale populației şi principiul *poluatorul plăteşte*, sprijinirea implementării de soluții în acest sens atingerea şi respectarea standardelor europene privind protecția mediului, precum şi creșterea capacității de atragere a fondurilor pentru finanțarea investițiilor necesare în infrastructura tehnico-edilitară aferentă Serviciului.

**Art. 5** - (1) Obiectivele Asociației sunt următoarele:

a) să elaboreze şi să aprobe strategia de dezvoltare a Serviciului;

b) să monitorizeze derularea proiectelor de investiţii în infrastructura tehnico-edilitară aferentă Serviciului;

c) să consulte interfaţa pentru discuţii şi să fie un partener active pentru autorităţile administraţiei publice locale în ceea ce priveşte aspectele de dezvoltare şi de gestiune a Serviciului, în scopul de a coordona politicile şi acţiunile de interes general;

d) să elaboreze şi să aprobe caietul/caietele de sarcini şi regulamentul/regulamentele Serviciului;

e) să elaboreze şi să aprobe documentaţiile de atribuire a contractului de dare în administrare si a contractului/contractelor de delegare şi să stabilească condiţiile de participare şi criteriile de selecţie a operatorilor;

f) să încheie contractul/contractele de delegare cu operatorii, în numele şi pe seama unităţii administrativ-teritoriale membre implicate, care vor avea împreună calitatea de delegatar aşa cum prevede art.30 din Legea nr.51/2006, cu modificările şi completările ulterioare.În funcţie de specificul activităţilor care compun Serviciul, delegatar pot fi toţi membrii Asociaţiei pentru toate activităţile sau numai pentru o parte din aceştia pentru anumite activităţi.

g) să monitorizeze executarea contractului/contractelor de delegare şi să informeze regulat membrii săi despre aceasta, să urmărească îndeplinirea obligaţiilor asumate de operatori în ceea ce priveşte realizarea indicatorilor de performanţă, executarea lucrărilor încredinţate şi calitatea Serviciului furnizat utilizatorilor şi, în conformitate cu mandatul primit şi cu prevederile contractual, să aplice penalităţile contractual;

h) să identifice şi să propună orice acţiuni vizând creşterea oportunităţilor de finanţare a proiectelor de investiţii în infrastructura tehnico-edilitară aferentă Serviciului;

i) să îmbunătăţească planificarea investiţiilor în infrastructura tehnico-edilitară aferentă Serviciului;

j) să dezvolte şi să implementeze activităţi și proiecte ce au ca scop protecția mediului înconjurător, care să reducă efectelor negative produse de schimbările climatice și de impactul sectorului energetic asupra mediului;

k) să reducă impactul negativ social și de mediu în ceea ce privește proiectele de infrastructură de transport;

l) alte activități desfășurate conform legislației în vigoare.

(2) Pentru realizarea obiectivelor prevăzute prin prezentul statut asociaţii, mandatează Asociația să exercite în numele și pentru unitățile administrativ-teritoriale membre următoarele atribuții legate de serviciul de transport public local :

a) să elaboreze și să aprobe regulamentele serviciilor, a caietelor de sarcini, a contractelor de

furnizare/prestare a serviciilor și a altor acte normative locale referitoare la serviciul public de transport local, pe baza regulamentelor-cadru, a caietelor de sarcini-cadru și a contractelor-cadru de furnizare/prestare, ori a altor reglementari-cadru elaborate și aprobate de autoritățile de reglementare competente;

b) să stabilească, ajusteze, modifice și să aprobe prețurile, tarifele și taxele speciale, cu respectarea normelor metodologice elaborate și aprobate de autoritățile de reglementare competente;

c) să elaboreze şi să aprobe strategiile proprii privind dezvoltarea serviciilor, a programelor de reabilitare, extindere şi modernizare a sistemelor de utilităţi publice existete, precum şi a programelor de înfiinţare a unor noi sisteme, inclusiv cu consultarea operatorilor;

d) evaluarea fluxurilor de transport persoane şi de mărfuri şi determinarea pe baza studiilor de specialitate a cerinţelor de transport public local, precum şi anticiparea evoluţiei acestora;

f) stabilirea traseelor principale şi secundare si a programelor de transport privind transportul public de persoane prin curse regulate şi atribuirea acestora odată cu atribuirea în gestiune a serviciului;

g) aprobarea documentaţiei de atribuire ce va include obligatoriu proiectul contractului de delegare a gestiunii care urmează a fi atribuit şi anexele obligatorii la acestea-în situaţia gestiunii de delegare;

h) aprobarea modificării contractelor de delegare a gestiunii;

i) actualizarea periodică a traseelor şi a programelor de transport în funcţie de necesităţile de deplasare ale populaţiei;

j) întocmirea şi urmărirea realizării programelor de înfiinţare, reabilitare, extindere şi modernizare a sistemelor de transport public local, în condiţiile legii;

k) să gestioneze si să administreze serviciul public de transport local pe criterii de competitivitate și eficiență economică și managerială, având ca obiectiv atingerea și respectarea indicatorilor de performanță a serviciului, stabilit prin contractul de servicii publice, respectiv prin hotarârea de dare în administrare;

l) să elaboreze și să aprobe strategia proprie în vederea îmbunătățirii și dezvoltării serviciului public de transport local, utilizând principiul planificării strategice multianuale;

m) stabilirea şi aprobarea anuală a taxelor pentru finanţarea serviciilor comunitare de utilităţi publice, în situaţiile prevăzute de legile speciale;

n) să concesioneze, precum şi să încheie contracte de atribuire a gestiunii serviciului de transport public local de persoane şi a infrastructurii tehnico-edilitare aferente din proprietatea publică sau privată a localităţilor;

o) să elaboreze şi să aprobe normele locale şi regulamentul serviciului de transport public local desfăşurat cu autobuze şi microbuze, cu consultarea asociaţiilor reprezentative profesionale şi patronale ale operatorilor de transport rutier şi ale transportatorilor autorizaţi, precum şi a organizaţiilor sindicale teritoriale din domeniu;

p) stabilirea, ajustarea şi modificarea tarifelor de călătorie pentru serviciul de transport public local de persoane, cu respectarea prevederilor legale privind modalitatea de gestionare a serviciului;

q) să solicite informații de la operator cu privire la nivelul și calitatea serviciului prestat și cu privire la modul de întreținere, exploatare și administrare a bunurilor din proprietatea publică sau privată a unităților administrativ-teritoriale, încredințate pentru realizarea serviciului public de transport local;

r) să invite operatorul pentru audieri, în vederea concilierii diferendelor apărute în relația cu

utilizatorii serviciilor;

s) să sancționeze operatorul în cazul în care acesta nu operează la nivelul indicatorilor de performanță și eficiență la care s-a obligat și nu asigură continuitatea serviciilor;

ş) să refuze, în condiții justificate, aprobarea stabilirii, ajustării sau modificării prețurilor și tarifelor propuse de operator, iar pentru serviciile care funcționează în condiții de monopol, să solicite avizul autorităților de reglementare competente;

t) să protejeze şi să conserve mediul natural şi construit;

ţ) să promoveze dezvoltarea şi/sau reabilitarea infrastructurii tehnico-edilitare aferente sectorului transport public local şi programe de protecţie a mediului pentru activităţile şi serviciile poluante;

u) să informeze periodic utilizatorii asupra stării serviciului de transport local şi asupra politicilor de dezvoltare a acestuia;

v) să medieze şi să soluţioneze conflictele dintre utilizatori şi operatori la cererea uneia dintre părţi.

(3) Asociația poate organiza sistemul public de transport în gestiune delegată, prin hotărârea

autorităților deliberative asociate, conform legii.

**CAPITOLUL III**

**PATRIMONIUL ASOCIAŢIEI**

**Art.6. (**1). Patrimoniul Asociației este compus din bunurile şi resursele proprii, necesare acoperirii cheltuielilor de organizare şi funcționare şi desfășurării activităților proprii, pe de o parte, şi din dreptul de folosinţă gratuită asupra unor bunuri din domeniul public sau privat al asociaţilor, acordat sau ce va fi acordat Asociaţiei de către asociaţi, pe de altă parte.

(2). Patrimoniul Asociaţiei este de ……….lei, constituit din contribuţia în numerar şi/sau în natură a asociaţilor, după cum urmează:

a) UAT Oraşul Eforie-………….lei

b) UAT Oraşul Techirghiol -……………….lei.

(3). Patrimoniul Asociaţiei include şi dreptul de folosinţă gratuită, pe toată durata desfăşurării activităţii Asociaţiei, a următorului bun aparţinând domeniului public şi/sau privat al asociaţilor, altele decât bunurile care compun sistemele publice aferente Serviciului, respctiv imobilul sitaut în…..-dacă este cazul.

**Art.7.** Sursele de venit ale Asociaţiei sunt următoarele:

a) contribuţiile asociaţilor la formarea patrimoniului iniţial, cotizaţiile asociaţiilor şi alte contribuţii de la bugetele locale ale unităţilor administrative-teritoriale membre;

b) dobânzile rezultate din plasarea sumelor disponibile, în condiţiile legii;

c) donaţii, sponsorizări sau legate;

d) orice alte surse de venituri prevăzute de lege sau de prezentul statut.

**Art.8.** Asociaţia nu are calitate de operator şi nu va desfăşura activităţi economice.

**Art.9.** Asociaţia are un buget propriu de venituri şi cheltuieli. Situaţiile financiare se întocmesc şi se public în conformitate cu legislaţia în vigoare.

**CAPITOLUL IV**

**DREPTURILE ŞI OBLIGAŢIILE ASOCIAŢIILOR**

**Art.10.** Asociaţii au următoarele drepturi:

a) să aleagă şi să fie aleşi în organele de conducere ale Asociaţiei, prin reprezentanţii lor în aceste organe;

b) să participe la luarea hotărârilor în cadrul Asociaţiei, conform prevederilor prezentului statut;

c) să primească, la cerere, toate informaţiile disponibile care privesc activitatea Asociaţiei

**Art.11.** Asociaţii au următoarele obligaţii:

a) să respecte statutul, actul constitutive şi hotărârea organelor de conducere ale Asociaţiei;

b) să plătească cotizaţia anuală, în cuantumul ce a fost aprobat de Adunarea Generală a Asociaţilor prin Bugetul de Venituri şi Cheltuieli întocmit pentru exerciţiul financiar al fiecărui an calendaristic, plata urmând a se face până la data de ………. a fiecărei luni/ trimestrial.

c) să promoveze şi să participle active la acţiunile desfăşurate de Asociaţie;

d) să participle, prin reprezentanţii lor, la şedinţele Adunării Generale a Asociaţiei;

**CAPITOLUL V**

**DOBÂNDIREA ŞI PIERDEREA CALITĂŢII DE ASOCIAT**

**Art.12.** (1).Calitatea de asociat încetează în cazul retragerii sau excluderii din Asociaţie, conform prevederilor prezentului articol**.**

(2). Retragerea din Asociaţie nu poate avea loc decât în situaţia în care asociatul respectiv se retrage unilateral din contractul de delegare la care este parte în calitate de delegatar, exprimat prin hotărâre a autorităţii deliberative proprii. Dacă oricare dintre asociaţi doreşte să se retragă din contractul de delegare înainte de data expirării contractului de delegare a gestiunii serviciului şi, respectiv, din Asociaţie, acesta va notifica Preşedintelui Asociaţiei şi celorlalţi asociaţi intenţia. Preşedintele Asociaţiei va convoca Adunarea Generală a Asociaţiei în cel mult 30 (treizeci) de zile de la data primirii unei astfel de notificări.

(3). Adunarea Generală a Asociaţiei va analiza consecinţele retragerii şi modificările ce se impun la contractele de delegare(în special în ceea ce priveşte investiţiile), conform prevederilor fiecărui contract de delegare, şi va hotărî modificarea corespunzătoare a prezentului Statut al Asociaţiei. Membrul sau membrii asociaţi care îşi exprimă intenţia de retragere din asociaţie au obligaţia să achite cheltuielile generate de modificarea statutului Asociaţiei.

(4). În cazul în care un asociat nu aprobă proiectul contractului de delegare ce urmează să fie încheiat cu operatorul desemnat sau se retrage unilateral din acest Contract (indiferent că retragerea are loc înainte sau după intrarea în vigoare a respectivului contract de delegare), acesta va fi exclus din Asociaţie. Preşedintele Asociaţiei va convoca Adunarea Generală în cel mult 30 (treizeci) de zile de la data la care s-a luat cunoştinţă despre respectiva situaţie. Adunarea Generală va hotărî excluderea din Asociaţie, va analiza consecinţele excluderii şi modificările ce se impun la contractul de delegare (în special cu privire la investiţii), în conformitate cu prevederile contractului de delegare respectiv şi va hotărî modificarea corespunzătoare a prezentului Statut şi a actului constitutiv al Asociaţiei. Este asimilat refuzului de a delega gestiunea Serviciului şi neadoptarea, în două şedinţe consecutive ale autorităţii deliberative a respectivului asociat, a hotărârii de aprobare a delegării gestiunii Serviciului către Operator din alte motive decât un vot negativ.

(5). Orice membru care se retrage sau este exclus din Asociaţie este obligat să plătească:

a) sumele corespunzătoare investiţiilor (modernizare, reabilitare, bunuri noi, indiferent dacă sunt extinderi sau înlocuiri) în infrastructura aferentă Serviciului delegat, de care a beneficiat pe durata cât a fost membru al Asociaţiei;

b) sumele prevăzute ca despăgubiri în contractele de delegare.

**Art.13.** (1). Asociaţia poate accepta, cu acordul asociaţilor, noi membri. Aceştia au dreptul şi obligaţia să atribuie gestiunea Serviciului operatorului cu care Asociaţia a încheiat sau va încheia contractul de delegare în numele şi pe seama asociaţilor, în condiţiile legii. Pentru a vota o astfel de hotărâre, reprezentanţii asociaţilor în Adunarea Generală a Asociaţiei au nevoie de un mandat special, prealabil, din partea unităţilor administrativ-teritoriale pe care le reprezintă, acordat prin hotărâre a Consilului Local.

(2). În urma adoptării hotărârii Adunării Generale a Asociaţiei de a accepta un nou membru, se va încheia un Act Adiţional la prezentul Statut, prin care noul membru va fi menţionat în preambulul Statutului.

(3). Se consideră că orice nou membru al Asociaţiei acceptă în totalitate prevederile Statutului la data aderării sale.

(4). În situaţia în care noul membru are dreptul, conform prevederilor legale, să atribuie direct

gestiunea Serviciului său către operatorul cu care Asociaţia a încheiat contractul de delegare în numele şi pe seama asociaţilor, acesta va delega gestiunea Serviciului său respectivului operator şi se va încheia un act adiţional la Contractul de Delegare, care va fi semnat de Asociaţie în numele şi pe seama asociatului respectiv.

**CAPITOLUL VI**

**ORGANELE DE CONDUCERE, ADMINISTRARE ŞI CONTROL ALE ASOCIAŢIEI**

**Art.14.** (1).**Adunarea Generală** este organul de conducere al Asociaţiei, format din toţi reprezentanţii asociaţiilor desemnaţi prin hotărâre a autorităţilor deliberative ale acestora, respectiv:

-Primarul Oraşului Eforie, domnul Robert-Nicolae Şerban

-Primarul Oraşului Techirghiol, domnul Iulian Constantin Soceanu

(2). Primarii îşi pot delega calitatea de reprezentant în Adunarea Generală a Asociaţiei prin dispoziţie care va fi transmisă, în copie, părţilor şi Adunării Generale, în termen de 10 zile calendaristice de la data emiterii lor.

(3). Fiecare asociat va depune toate diligenţele pentru a-şi asigura reprezentarea permanent în cadrul Adunării Generale a Asociaţiei.

(4). Adunarea Generală alege din membrii săi Preşedintele Asociaţiei care are atribuţiile prevăzute în prezentul statut şi care reprezintă Asociaţia în raporturile cu terţii, cu excepţia situaţiilor în care se prevede expres altfel.

(5). Adunarea Generală a Asociaţiei îndeplineşte atribuţiile care îi revin conform art. 21 alin. (2) din Ordonanţa Guvernului nr. 26/2000, aprobată cu modificările şi completări prin Legea nr. 246/2005, anexei 2 din Hotărârea Guvernului nr. 855/2008, precum şi atribuţiile speciale prevăzute de prezentul Statut în exercitarea competenţelor privind Serviciul, conform mandatului încredinţat de către asociaţi prin prezentul Statut.

(6). În exercitarea atribuțiilor ce-i revin, Adunarea Generală adoptă hotărâri. Hotărârile Adunării

Generale a Asociației sunt asimilate actelor administrative.

**Art.15.** (1). **Consiliul Director** este organul executiv de conducere al Asociaţiei, format din Preşedintele Asociaţiei şi ……membrii numiţi de Adunarea Generală pe o perioadă de 4 ani. Componenţa Consilului Director va asigura cât mai bine reprezentativitatea în cadrul acestui organ a tututor membrilor Asociaţiei, utilizând principiul reprezentării prin rotaţie.

(2). Preşedintele Asociaţiei este şi Preşedintele Consilului Director.

(3). Membrii Consilului Director sunt răspunzători pentru activitatea lor în conformitate cu legislaţia în vigoare.

(4). Consiliul Director asigură punerea în executare a hotărârilor Adunării Generale a Asociaţiei şi exercită atribuţiile prevăzute de prezentul statut şi cele ce îi vo fi delegate de Adunarea Generală.

**Art.16.** (1)**.Controlul Financiar** al Asociaţiei este asigurat de către o Comisie de Cenzori formată din minimum 3 membrii numiţi de către Adunarea Generală pentru o perioadă de.......ani, cu posibilitatea prelungirii.

(2). Regulile generale de organizare şi funcţionare ale Comisiei de Cenzori se aprobă de către Adunarea Generală. Comisia de cenzori îşi poate elabora un regulament intern de funcţionare.

**CAPITOLUL VII**

**ATRIBUŢIILE ORGANELOR DE CONDUCERE, ADMINISTRARE ŞI CONTROL ALE ASOCIAŢIEI**

**Art.17**.(1).Atribuţiile Adunării Generale a Asociaţiei cu privire la activitatea proprie sunt:

a) stabilirea strategiei şi a obiectivelor generale ale Asociaţiei;

b) acordarea descărcării de gestiune membrilor Consilului Director pentru perioada încheiată, pe baza raportului de activitate prezentat Adunării Generale de Consiliul Local;

c) aprobarea situaţiilor financiare ale Asociaţiei pentru exerciţiul financiar încheiat şi a proiectului bugetului de venituri şi cheltuieli al Asociaţiei pentru următorul exerciţiu financiar;

d) alegerea şi revocarea membrilor Consiliului Director;

e) alegerea şi revocarea membrilor Comisiei de Cenzori şi stabilirea regulilor generale de

organizare şi funcţionare a Comisiei de Cenzori;

f) aprobarea organigramei şi a politicii de personal a Asociaţiei, inclusiv a organizării aparatului tehnic al Asociaţiei;

g) aprobarea contractelor care vor fi încheiate de Asociaţie în nume propriu, a căror valoare depăşeşte echivalentul în lei al sumei de..............euro.

h) modificarea statutului Asociaţiei;

i) dizolvarea şi lichidarea Asociaţiei, precum şi stabilirea destinaţiei bunurilor rămase după lichidare;

j) aprobarea primirii de noi membrii în Asociaţie, a retragerii şi excluderii unor membrii din Asociaţie;

k) aprobarea cotizaţiei anuale;

l) orice alte atribuţii prevăzute în lege sau statut.

 (2). Atribuţiile Adunării Generale a Asociaţiei cu privire la exercitarea mandatului acordat de asociaţi conform art.5 alin(2) din prezentul statut sunt:

a) să aprobe regulamentele serviciilor, a caietelor de sarcini, a contractelor de furnizare/prestare a serviciilor și a altor acte normative locale referitoare la serviciul public de transport local, pe baza regulamentelor-cadru, a caietelor de sarcini-cadru și a contractelor-cadru de furnizare/prestare, ori a altor reglementari-cadru elaborate și aprobate de autoritățile de reglementare competente;

b) să stabilească, ajusteze, modifice şi să aprobe preţurile, tarifele şi taxele special, cu respectarea normelor metodologice elaborate şi aprobate de autorităţile de reglementare competente;

c) să aprobe strategiile proprii privind dezvoltarea serviciilor, a programelor de reabilitare, extindere şi modernizare a sistemelor de utilităţi publice existente, precum şi a programelor de înfiinţare a unor noi sisteme, inclusiv cu consultarea operatorilor;

d) aprobarea stabilirii traseelor principale şi secundare şi programelor de transport privind transportul public de persoane prin curse regulate;

e) aprobarea documentaţiei de atribuire ce va include în mod obligatoriu proiectul contarctului de delegare a gestiunii care urmează a fi atribuit şi anexele obligatorii la acestea-în situaţia gestiunii de delegare.

f) aprobarea modificării contractelor de delegare a gestiunii;

g) să aprobe strategia proprie în vederea îmbunătăţirii şi dezvoltării serviciului public de transport local;

h) stabilirea şi aprobarea anuală a taxelor pentru fiinanţarea serviciilor comunitare de utilităţi publice, în situaţiile prevăzute de legile speciale;

i) să concesioneze şi să încheie contracte de atribuire a gestiunii serviciului de transport public local de persoane şi a infrastructurii tehico-edilitare aferente din proprietatea publică sau privată a localităţilor;

j) să aprobe normele locale şi regulamentul serviciului de transport public local desfăşurat desfăşurat cu autobuze şi microbuze;

k) să stabilească, ajusteze şi să modifice tarifele de călătorie pentru serviciul de transport public local de persoane, cu respectarea prevederilor legale privind modalitatea de gestionare a serviciului;

l) să adopte hotărâri privind aplicarea măsurilor corective și a penalităților prevăzute de Contractul de Delegare în situația în care Operatorul nu respectă nivelul indicatorilor de performanță pe care și i-a asumat prin contract și nu asigură continuitatea Serviciului;

m) să refuze, în condiţii justificate, aprobarea preţurilor şi tarifelor propuse de operator;

n) să aprobe următoarelor documente, elaborate și prezentate de Consiliul Director:

 -Documentațiile de licitație (inclusiv cerințele de participare și criteriile de selecție a operatorilor) elaborate pentru contractul de delegare a gestiunii Serviciului;

- Termenii de referință și Regulamentul Serviciului.

 (3) Adunarea Generală a Asociației adoptă, de asemenea, orice hotărâri în exercitarea drepturilor speciale de informare și control asupra Operatorului.

**Art.18.** (1). În temeiul art.17 alin (2), Adunarea Generală a Asociaţiei hotărăşte asupra aspectelor legate de obiectivele Asociaţiei, având în vedere interesul comun al asociaţilor, în special:

1. Strategia de dezvoltare;
2. Politica tarifară;
3. Contractele de delegare.

(2). În legătura cu acestea, asociaţii convin:

a) Asociaţia va asigurara elaborarea şi aprobarea strategiei de dezvoltare a Serviciului. Pe baza serviciului de dezvoltare vor fi stabilite investiţiile necesare atingerii obiectivelor prevăzute de această strategie şi prioritizarea acestora, precum şi planul de implementare şi analiza macrosuportabilităţii. Planurile de investiţii vor fi actualizate periodic ţinând seama de strategia de dezvoltare.

b) Sursele de finanţare a investiţilor pot fi fonduri nerambursabile acordate de Uniunea Europeană sau de instituţii financiare, fonduri de buget de la bugetul de stat, de la bugetele locale ale asociaţilor, fondurile proprii sau atrase ale operatorului/operatorilor.

c) Listele de investiţii prioritare şi planurile de finanţare a acestora vor fi discutate în şedinţele Adunării Generale a Asociaţiei şi aprobate de autorităţile deliberative ale asociaţilor beneficiari ai investiţiilor ( proprietarii bunurilor rezultate în urma investiţiilor), precum şi ale asociaţilor deserviţi de bunurile rezultate în urma investiţiilor. În funcţie de investiţiile la care se referă, listele de investiţii prioritare şi planurile de finanţare vor fi anexate şi vor face parte integrantă din contractele de delegare corespunzătoare.

d) Studiile de fezabilitate aferente listelor de investiţii vor fi supuse avizului Asociaţiei înainte de a fi aprobate de autorităţile deliberative ale asociaţilor beneficiari ai investiţiilor (proprietarii bunurilor rezultate în urma investiţiilor).

e) În funcţie de specificul Serviciului, de activităţile componente ale acestuia aflate sub responsabilitatea fiecărui asociat şi de strategia de dezvoltare, gestiunea Serviciului, respectiv a activităţii componente ale Serviciului, după caz, precum şi concesiunea sistemelor de utilităţi publice aferente Serviciului/ activităţilor componente ale Serviciului vor fi încredinţate unuia sau mai multor operatori în baza unui contract /unor contracte de delegare.

f) Contractul/contractele de delegare a gestiunii Serviciului/activităţilor componente ale Serviciului va/vor fi atribuite conform prevederilor legale în vigoare şi va/vor fi încheiat(e) cu operatorul de către Asociaţie, în numele şi pe seama asociaţilor/acelor asociaţi care deleagă împreună prin acelaşi contract de delegare activităţile componente ale Serviciului aflate sub responsabilitatea acestora.

g) Operatorul va fi responsabil de implementarea programelor de investiţii stabilite prin contractul/contractele de delegare, va întreţine, va moderniza, va reabilita şi va extinde infrastructura concesionată şi va gestiona Serviciul/activităţile componente Serviciului pe riscul şi răspunderea sa, conform clauzelor contractului de delegare.

h) Sistemele de utilităţi publice sau părţile componente ale acestora, realizate în comun prin programe de investiţii noi realizate în cadrul asociaţiei de dezvoltare intercomunitară având ca scop serviciile de utilităţi publice, aparţin proprietăţii publice a unităţilor administrativ-teritoriale membre şi se înregistrează în patrimoniul acestora conform prevederilor Legii nr. 213/1998 privind bunurile proprietate publică, cu modificările şi completările ulterioare, bunurile situate exclusiv pe raza unei singure unităţi administrativ-teritoriale, pe care o şi deservesc, aparţin domeniului public al acesteia.

i) Asociaţia va monitoriza îndeplinirea de către operator/operatori a obligaţiilor care îi/le incumbă în temeiul contractului de delegare.

j) Asociaţia va exercita, în numele şi pe seama asociaţiilor, drepturile şi obligaţiile pe care aceştia le au în calitate de delegatar, conform prevederilor prezentului statut.

(3). Asociaţii convin şi următoarele:

3.1..În cazul gestiunii delegate prin atribuire directă:

a) În aplicarea prevederilor art.27 din Legea 51/2006, republicată, cu modificările şi completările ulterioare, în vederea exercitării de către Asociaţie a controlului direct şi a influenţei dominante asupra deciziilor strategice şi/sau semnificative ale operatorului, asociaţii care sunt şi acţionari/asociaţi ai operatorului acordă Asociaţiei, potrivit prezentului statut, dreptul de a :

-propune, în numele unităţilor administrativ-teritoriale acţionare, candidaţi pentru funcţiile de membrii ai consilului de administraţie; de a iniţia procedura de selecţie şi de a propune acţionarilor declanşarea procedurii de selecţie;

- întocmi scrisoarea de aşteptări şi de a o publica pe pagina proprie de internet pentru a fi luată la cunoştinţă de candidaţii la postul de administrator sau director înscrişi pe lista scurtă;

- monitoriza şi evalua prin reprezentanţii săi în Adunarea Generală a acţionarilor performanţa consilului de administraţie, pentru a se asigura, în numele unităţilor administartiv-teritoriale acţionare, că sunt respectate princiipile de eficienţă economică şi profitabilitate în funcţionarea societăţii;

-propune revocarea membrilor consilului de administraţie al operatorului;

-propune introducerea unei acţiuni în justiţie împotriva membrilor consilului de administraţie a operatorului pentru prejudicile aduse acestuia;

-informa, în aceeaşi măsură ca oricare acţionar/asociat al operatorului, despre activitatea acestuia;

b) alte atribuţii prevăzute de lege;

c) Asociaţia exercită atribuţii de autoritate tutelară în relaţia cu operatorul regional, în numele şi pe seama unităţilor administrativ-teritoriale asociate, condiţionat de acordarea prealabilă a mandatului special din partea autorităţilor deliberative ale unităţilor administartiv-teritoriale membre ale asociaţiei, prevăzut la art.10 alin(5) din Legea nr.51/2006 a serviciilor comunitare de utilităţi publice.

3.2. În cazul gestiunii delegate atribuită prin procedură competitivă:

a) Gestiunea delegată prin procedura competitivă se realizează prin intermediul unor opreatori de drept privat, care vor fi:

-societăţi reglementate de Legea nr.31/1990, republicată, cu modificările şi completările ulterioare, cu capital social privat;

- societăţi reglementate de Legea nr.31/1990, republicată, cu modificările şi completările ulterioare, cu capital social mixt;

b) Societăţile reglementate de Legea nr.31/1990, republicată, cu modificările şi completările ulterioare, cu capital social integral public pot participa la procedurile de atribuire a contractelor de delegare a gestiunii serviciilor de utilităţi publice în zona teritorială de competenţă a unităţilor administrativ-teritoriale care exercită o influenţă dominantă asupra acestora sau în afara acestei zone dacă operatorul nu are încheiat un alt contract de delegare a gestiunii atribuit direct conform prevederilor art.28 din Legea nr.50/2006, cu modificările şi completările ulterioare;

c) Operatorii care îşi desfăşoară activitatea în modalitatea gestiunii delegate furnizează/prestează serviciile de utilităţi publice prin exploatarea şi administrarea infrastructurii tehnico-edilitare aferente acestora, în baza contractului de delegare a gestiunii, precum şi în baza licenţei eliberate de autoritatea de reglementare competentă, în condiţiile legii speciale;

d) În cazul procedurii competitive, contractul de delegare a gestiunii serviciilor de utilităţi publice poate fi:

-contractul de concesiune servicii;

-contractul de achiziţie publică de servicii.

e) În acest caz, procedura de atribuire a contractelor de delegare a gestiunii se stabileşte, după caz, în baza prevederilor Legii nr.98/2016 privind achiziţiile publice, ale Legii nr.99/2016 privind achiziţiile sectoriale şi ale Legii nr.100/2016 privind concesiunile de lucrări şi concesiunile de servicii;

f) Organizarea şi desfăşurarea proceduriloe de atribuire a contractului de delegare a gestiunii pentru servicii de utilităţi publice se fac în baza unei documentaţii de atribuire elaborate de către asociaţie, după caz în conformitate cu dispoziţiile Legii nr.98/2016, ale Legii nr. 99/2016 şi ale Legii nr.100/2016;

g) Criteriile principale pentru atribuirea contractelor de delegare a gestiunii serviciului prin procedură competitivă vor cuprinde: existenţa garanţiilor profesionale şi financiare ale operatorilor, precum şi indicatorii de performanţă şi nivelul tarifelor aplicate privind furnizarea/prestarea serviciului în condiţii de calitate şi cantitate corespunzătoare constituite;

h) Documentaţia de atribuire se elaborează în cadrul Asociaţiei şi va cuprinde toate informaţiile necesare pentru a asigura ofertantului o informare completă, corectă şi explicită cu privire la modul de organizare, desfăşurare şi aplicare a porcedurii de atribuire a contractului de delegare a gestiunii şi include în mod obligatoriu proiectul contractului de delegare a gestiunii şi anexele obşigatorii la acestea prevăzute de legislaţia în vigoare;

i) După elaborare, documentaţia de atribuire se supune avizării autorităţilor deliberative ale unităţilor administrativ-teritoriale membre şi se aprobă de Adunarea Generală a Asociaţiei, în calitatea acesteia de organ deliberativ, în baza mandatului primit;

j) În cazul gestiunii delegate prin procedură competitivă, asociaşia păstrează, în conformitatea cu competenţele ce-i revin, potrivit legii, prerogativele şi răspunderile privind adoptarea politicilor şi strategiilor de dezvoltare a serviciilor, respectiv a programelor de dezvoltare a sistemelor de utilităţi publice, precum şi obligaţia de a urmări, de a controla şi de a supraveghea modul în care se realizează serviciile de utilităţi publice, respectiv:

-modul de respectare şi de îndeplinire a obligaţiilor contractuale asumate de opratori, inclusiv în relaţia cu utilizatorii;

-calitatea serviciilor furnizate/prestate;

-indicatorii de performanţă ai serviciilor furnizate/prestate;

-modul de administrare, exploatare, conservare şi menţinere în funcţiune, dezvoltare sau modernizare a sistemelor de utilităţi publice;

-modul de formare, stabilire, modificare şi ajustare a preţurilor şi tarifelor pentru serviciile de utilităţi publice.

k) În vederea încheierii contarctului/contractelor de delegare a gestiunii, asociaţia de dezvoltare intercomunitară va asigura elaborarea şi va aproba, în termen de 6 luni de la luarea deciziei privind delegarea gestiunii serviciilor, ori de la primirea unei propuneri forumlate de un investitor interesat, un studiu de oportunitate pentru fundamentarea şi stabilirea soluţiilor optime de delegare a gestiunii serviciilor, precum şi documentaţia de atribuire a contractului de delegare a gestiunii.

**Art.19.** Reprezentanţii asociaţiilor în Adunarea Generală a Asociaţiei sunt responsabili pentru activitatea lor, în conformitate cu prevederile legale în vigoare.

**Art.20.** (1). Adunarea Generală a Asociaţiei va fi convocată, ori de câte ori este necesar, de către Preşedintele Asociaţiei sau de un număr de cel puţin 3 asociaţi.

(2). Convocarea va fi transmisă prin scrisoare, fax sau e-mail cu cel puţin 5 zile calendaristice înainte de data şedinţei şi va cuprinde data, ora, locul şi ordinea de zi ale şedinţei.

(3). În funcţie de problemele înscrise pe ordinea de zi a şedinţei, convovarea va fi trimisă numai reprezentanţilor asociaţilor care au dreptul să participe şi să voteze cu privire la luarea respectivelor hotărâri conform prevederilor prezentului statut.

(4). Şedinţele Adunării Generale a Asociaţiei vor fi conduse de către Preşedintele Asociaţiei sau, în absenţa acestuia, de persoana desemnată de către acesta, împuternicită în acest scop.

(5). Adunarea Generală a Asociaţiei va alege dintre participanţii la şedinţa un secretar care va redacta procesul-verbal al şedinţei.

(6). Procesul-verbal este semnat de către Preşedinte şi de către Secretar. O copie a procesului-verbal va fi transmisă, în termen de maximum 5 zile calendaristice de la data şedinţei, fiecărui asociat convocat conform prevederilor alin (2), indiferent dacă reprezentantul acesteoa a fost sau nu prezent la şedinţă.

(7). Hotărârile Adunării Generale a Asociaţiei sunt semnate de către Preşedinte şi de către secretarul de şedinţă şi se consemnează într-un regsitru de procese-verbale care se păstrează la sediul Asociaţiei.

(8). Şedinţele Adunărilor Generale pot avea loc şi prin telefon sau prin alte mijloace de comunicare la distanţă, cum ar fi, dar fără a ne limita la acestea : Skype, Zoom, Google Meet, teleconferinţe, videoconferinţe, prin intermediul cărora toate persoanele care participă la şedinţă se pot auzi sau pot comunica una cu cealaltă. Mijloacele de comunicare la distanţă trebuie să îndeplinească condiţiile tehnice necesare pentru participarea efectivă, identificarea participanţilor şi retransmiterea deliberărilor în mod continuu. Şedinţele desfăşurate în acest mod se consideră că au avut loc la sediul Asociaţiei şi că participarea asociaţilor este directă.

**Art.21.** (1).Fiecare asociat, prin fiecare reprezentant al său, are câte un vot egal în Adunarea Generală a Asociaţiei.

(2).Pentru luarea hotărârilor care privesc numai anumiţi asociaţi, respectiv asociaţii în componenţa cărora este organizat şi funcţionează serviciul la data şedinţei Adunării Generale, asociaţii beneficiari ai investiţiilor (proprietarii bunurilor rezultate în urma investiţiilor), precum şi asociaţii deserviţi de bunurile rezultate în urma investiţiilor, denumiţi în prezentul statut ,,*asociaţi implicaţi*”, au dreptul de a participa şi de a vota în cadrul şedinţei Adunării Generale doar reprezentanţii acestora.

(3). Pentru a fi valabile, hotărârile Adunării Generale a Asociaţiei adoptate în exercitarea atribuţiilor prevăzute la art. 17, alin(1) lit.a)-h) şi lit. j)-l) se iau în prezenţa a două treimi din numărul asociaţilor şi cu majoritatea voturilor asociaţilor prezenţi. Dacă la prima convocare cvorumul nu este îndeplinit, Adunarea Generală a Asociaţiei se convoacă pentru o dată ulterioară care nu poate fi mai târziu de 15 zile calendaristice de la data stabilită pentru prima convocare, iar la a doua convocare Adunarea Generală a Asociaţiei este valabil întrunită indiferent de numărul membrilor prezenţi, iar hotărârile se iau cu votul majorităţii asociaţilor prezenţi.

(4). Pentru a fi valabile, hotărârile Adunării Generale a Asociaţiei adoptate în exercitarea atribuţiilor prevăzute la art. 17 alin(2) lit. i), k), m), l) şi art.17 alin (3) se iau în prezenţa tuturor asociaţilor/ asociaţilor implicaţi şi cu votul favorabil fie a cel puţin jumătate dun numărul asociaţilor/asociaţilor implicaţi care însumează cel puţin două treimi din numărul total al populaţiei tuturor asociaţilor/asociaţilor implicaţi, fie a cel puţin două treimi din numărul asociaţilor/asociaţilor implicaţi care însumează cel puţin jumătate din numărul total al populaţiei tuturor asociaţilor/asociaţilor implicaţi. Dacă la prima convocare cvorumul nu este îndeplinit, Adunarea Generală se convoacă pentru o dată ulterioară care nu poate fi mai târziu de 15 zile calendaristice de la data stabilită pentru prima convocare, iar la a doua convocare Adunarea Generală este valabil întrunită indifferent de numărul de asociaţi implicaţi prezenţi şi va hotărî cu votul majorităţii asociaţilor/asociaţilor implicaţi prezenţi.

(5). Pentru a fi valabile, hotărârile Adunării Generale a Asociaţiei adoptate în exercitarea atribuţiilor prevăzute la art. 17 alin (1) lit i) se iau în prezenţa şi cu votul favorabil al tuturor asociaţilor, cvorum şi majoritate obligatorii la oricare convocare.

(6). În oricare dintre situaţiile prevăzute la alin (3)-(5), dacă o hotărâre a Adunării Generale a Asociaţiei priveşte în mod direct Serviciul sau bunurile care aparţin unui anumit asociat, nicio hotărâre nu poate fi luată fără votul favorabil al reprezentantului acestuia.

(7). În cazul în care reprezentantul unuia dintre asociaţi nu poate participa la şedinţa unei Adunări Generale a Asociaţiei la care a fost convocat, acesta poate fi înlocuit de un alt reprezentant al unităţii administrativ-teritoriale, împuternicit în acest scop prin hotărâre a autorităţii deliberative a unităţii administrativ-teritoriale asociate.

**Art.22.** (1).Hotărârile Adunării Generale luate în exercitarea atribuţiilor prevăzute la art.17 alin(1) lit. h)-k) şi art.17 alin(2) lit a)-n) nu pot fi votate de către reprezentanţii asociaţilor în Adunarea Generală a Asociaţiei decât în baza unui mandat special, acordat expres, în prealabil, prin hotărâre a autorităţii deliberative a asociatului al cărui reprezentant este.

(2). Hotărârile luate de Adunarea Generală a Asociaţiei trebuie aduse la cunoştinţă autorităţilor deliberative ale asociaţilor sau asociaţilor implicaţi, după caz, în termen de cel mult 5 zile calendaristice de la data şedinţei. De asemenea, Asociaţia este obligată să publice toate hotărârile Adunării Generale pe propria pagină de internet.

(3). Asociatul care se consideră vătămat într-un drept al său ori într-un interes legitim printr-o hotărâre a Adunării Generale a Asociaţiei dintre cele luate în exercitarea atribuţiilor prevăzute la art.17 alin (2) din prezentul statut, poate iniţia acţiune în justiţie în conformitate cu prevederile legale în vigoare.

(4). Adunarea Generală a Asociaţiei poate delega consilului director, prin hotărâre adoptată în aceleaşi condiţii ca cele prevăzute la art. 21 alin(3), atribuţia privind adoptarea schimbării sediului Asociaţiei.

**Art.23.** (1).**Consiliul Director** exercită următoarele atribuţii privind activitatea proprie a Asociaţiei:

a) prezintă Adunării Generale raportul de activitate pe perioada anterioară, execuţia bugetului de venituri şi cheltuieli, bilanţul contabil, proiectul bugetului de venituri şi cheltuieli al exerciţiului financiar viitor şi proiectul programelor Asociaţiei;

b) propune cuantumul cotizaţiei pentru anul următor, care se va include în proiectul de buget al Asociaţiei, supus spre aprobare Adunării Generale;

c) aprobă actele juridice care vor fi încheiate de Asociaţie în nume propriu, cu excepţia contractelor a căror valoare depăşeşte echivalentul în lei al sumei de…….. euro;

d) angajează personalul Asociaţiei, inclusive membrii aparatului ethnic, cu respectarea politicii de personal aprobate de Adunarea Generală a Asociaţiei şi ţinând cont de bugetul aprobat de aceasta;

e) în relaţia cu asociaţii, monitorizează plata cotizaţiei anuale de către aceştia la bugetul Asociaţiei şi decide măsurile care urmează să fie luate împotriva asociaţilor care nu şi-au achitat cotizaţia datorată în termenul prevăzut de prezentul statut;

f) hotărăşte cu privire la schimbarea sediului Asociaţiei;

g) orice alte atribuţii prevăzute în statut sau stabilite de Adunarea Generală.

(2). Consiliul Director are următoarele atribuţii cu privire la exercitarea mandatului acordat de către Asociaţi conform prevederilor art. 5 alin(2):

a) elaborarea strategiilor proprii privind dezvoltarea serviciilor, a programelor de reabilitare, extindere şi modernizare a sistemelor de utilităţi publice existente, precum şi a programelor de înfiinţare a unor noi sisteme, inclusiv cu consultarea operatorilor;

b) evaluarea fluxurilor de transport persoane şi determinarea pe baza studiilor de specialitate a cerinţelor de transport public local, precum şi anticiparea evoluţiei acestora;

c) propune stabilirea traseelor principale şi secundare şi a programelor de transport privind transportul public de persoane prin curse regulate şi atribuirea acestora odată cu atribuirea în gestiune a serviciului;

d) propune actualizarea periodică a traseelor şi a programelor de transport în funcţie de solicitările unităţilor administrativ-teritoriale membre şi de necesităţile de deplasare ale populaţiei;

e) propune întocmirea şi realizarea programelor de înfiinţare, reabilitare, extindere şi modernizare a sistemelor de transport public local, în condiţiile legii;

f) urmăreşte, monitorizează şi raportează indicatorii de performanţă şi aplică metodologia de comparare a acestor indicatori, prin raportare la operatorul cu cele mai bune performanţe din domeniul serviciilor comunitare de utilităţi publice;

g) elaborează regulamentul serviciului, caietul de sarcini, contractele de furnizare/prestare a serviciilor şi a altor acte normative locale referitoare la serviciile de utilităţi publice, pe baza regulamentelor-cadru, a caietelor de sarcini-cadru şi a contractelor-cadru de furnizare/prestare ori a altor reglementări-cadru elaborate şi aprobate de autorităţile de reglementare competente;

h) elaborează normele locale şi regulamentul serviciului de transport public local desfăşurat cu autobuze şi microbuze, cu consultarea asociaţiilor representative profesionale şi patronale ale operatorilor de transport rutier şi ale transportatorilor autorizaţi, precum şi a organizaţiilor sindicale teritoriale din domeniu;

i) solicit informaţii de la operator cu privire la nivelul şi calitatea serviciului prestart şi cu privire la modul de întreţinere, exploatare şi administrare a bunurilor proprietate public sau privată a unităţilor administrativ-teritoriale, încredinţate pentru realizarea serviciului public de transport local;

j) invită operatorul pentru audieri, în vederea concilierii diferendelor apărute în relaţia cu utilizatorii serviciilor;

k) protejează şi conservă mediul natural şi construit;

l) informază periodic utlizatorii asupra stării serviciului de transport local şi asupra politicilor de dezvoltare a acestuia;

m) mediază şi soluţionează conflictele dintre utilizatori şi operatori, la cererea unei dintre părţi;

n) avizează proiectul de Buget de Venituri şi Cheltuieli şi al Planului de Achiziţii Publice întocmite pentru exerciţiul financiar al fiecărui an calendaristic al operatorului căruia i-a fost delegate serviciul de transport public local de persoane prin atribuire directă.

(3). Consiliul Director poate împuternici directorul executive pentru a exercita atribuţiile prevăzute la art. 23 alin(1) lit. c) şi d) .

 **Art.24.** (1). Pentru realizarea scopului şi obiectivelor sale, Asociaţia va constitui un aparat tehnic propriu.

(2). Aparatul ethnic va fi condus de către un director executive numit de Consiliul Director. Membrii aparatului tehnic vor avea statutul de salariaţi ai Asociaţiei.

(3). Din aparatul ethnic vor face parte cel puţin următoarele persoane:

-un contabil;

-unul sau mai mulţi consilieri juridici;

-un număr sufficient de specialişti pentru monitorizarea executării contractului/contractelor de delegare, conform mandatului acordat Asociaţiei prin prezentul statut şi investiţii;

(4). La calculul cuantumului propus al cotizaţiei anuale, Consiliul Director va lua în considerare sumele necesare pentru acoperirea cheltuielilor de funcţionare a aparatului tehnic al Asociaţiei.

**Art.25.** (1). Consiliul Director se întruneşte în şedinţe, cel puţin o dată pe lună, sau ori de câte ori este necesar, la convocarea Preşedintelui Asociaţiei.

(2). Deciziile Consiliului Director se iau în prezenţa şi cu votul a cel puţin jumătate plus unu din numărul membrilor Consiliul Director.

(3). Consiliul Director va alege dintre participanţii la şedinţă un secretar care va redacta procesul-verbal al şedinţei. Procesele-verbale se semnează de către toţi membrii Consiliului Director prezenţi. Deciziile Consilului Director sunt semnate de către Preşedinte şi de către secretarul de şedinţă şi se consemnează în registrul de procese-verbale, care se păstrează la sediul Asociaţiei.

(4). În cazul în care un membru al Consilului Director nu poate participa la şedinţa Consilului, acesta are dreptul de a acorda un mandat de reprezentare unui alt membru al Consilului Director.

(5). Şedinţele Consilului Director pot avea loc în aceleaşi condiţii ca şi cele prevăzute la art.20 alin(8) din prezentul statut, pentru Adunarea Generală a acţionarilor.

**Art.26. Consiliul financiar al Asociaţiei-Comisia de cenzori** are următoarele atribuţii aşa cum sunt prevăzute şi de art.27 din OG nr.26/2000, aprobată cu modificări şi completări prin Legea nr.246/2005 :

-verifică modul în care este administrat patrimoniul Asociaţiei;

-întocmeşte rapoarte şi le prezintă Adunării Generale;

-poate participa la şedinţele Consilului Director, fără drept de vot;

-îndeplineşte orice alte atribuţii prevăzute sau stabilite de către Adunarea Generală.

**CAPITOLUL VIII**

**DIZOLVAREA ŞI LICHIDAREA**

**Art.27.** Asociaţia se dizolvă:

a) de drept;

b) prin hotărârea instanţei judecătoreşti;

c) prin hotărârea Adunării Generale.

**Art.28.** Asociaţia se dizolvă de plin drept prin:

a) imposibilitatea realizării scopului şi obiectivelor pentru care a fost constituită, dacă în termen de 3 luni de la constatarea unui astfel de fapt nu se produce schimbarea acestui scop;

b) imposibilitatea constituirii Adunării Generale sau a Consiliului Director în conformitate cu prezentul statut, dacă această situaţie durează mai mult de un an de la data la care Adunarea Generală sau, după caz, Consiliul Director trebuia să se constituie;

c) reducerea numărului de asociaţi sub limita de 3, dacă acesta nu a fost completat în termenul legal prevăzut în acest scop;

**Art.29.** Asociaţia se dizolvă prin hotărâre a instanţei judecătoreşti competente, când:

a) scopul sau activitatea sa a devenit ilicită sau contrară ordinii publice;

b) realizarea scopului său este urmărită prin mijloace ilicite sau contrare ordinii publice;

c) asociaţia urmăreşte alt scop decât cel pentru care s-a constituit;

d) asociaţia a devenit insolvabilă.

**Art.30.** (1).Lichidarea Asociaţiei se va face în condiţiile prevăzute de legislaţia privind asociaţiile.

(2). Bunurile Asociaţiei rămase în urma lichidării vor fi transmise către persoane juridice de drept privat sau de drept public cu scop identic sau asemănător, conform hotărârii Adunării Generale sau a instanţei judecătoreşti competente.

(3). După terminarea lichidării, lichidatorii trebuie să ceară radierea Asociaţiei din registrul asociaţilor şi fundaţiilor.

(4). Asociaţia îşi încetează existenţa la data radierii ei din registrul asociaţiilor şi fundaţiilor.

**CAPITOLUL IX**

**DISPOZIŢII FINALE**

**Art.31.** (1). Prezentul statut poate fi modificat doar prin acte adiţionale semnate de către reprezentanţii tuturor asociaţilor, special împuterniciţi în acest scop.

(2). Prezentul statut este guvernat de legea română. În situaţia în care intervin modificări legislative în domeniu, prezentul statut va fi modificat în conformitate cu noile prevederi.

(3). Toate litigiile născute din sau în legătură cu acest statut, inclusiv orice problemă privind interpretarea, validitatea sau încetarea acestuia, care nu pot fi rezolvate pe cale amiabilă, vor fi deduse spre soluţionare instanţelor judecătoreşti competente.

Prezentul statut a fost semnat în ........ exemplare orginale, astăzi,......................